Žaloba podaná 6. mája 2024 – Zver/Komisia
(vec T-235/24)
Jazyk konania: slovinčina
Účastníci konania
Žalobca: Milan Zver (Destrnik, Slovinsko) (v zastúpení: J. Stušek, odvetnik)
Žalovaná: Európska komisia
Návrhy
Žalobca navrhuje, aby Všeobecný súd:
zrušil rozhodnutie Komisie zo 7. marca 2024, ktorým sa čiastočne zamieta žiadosť žalobcu o prístup,
uložil žalovanej povinnosť bezodkladne oznámiť žalobcovi všetky požadované dokumenty alebo umožniť žalobcovi nahliadnuť do nich, a to v oboch prípadoch vrátane elektronickej pošty týkajúcej sa organizácie misie podpredsedníčky Európskej komisie Věry Jourovej do Slovinska, ktorá sa uskutočnila 1., 2. a 3. marca 2023,
uložiť žalovanej povinnosť nahradiť trovy konania.
Dôvody a hlavné tvrdenia
Na podporu svojej žaloby žalobca uvádza tri žalobné dôvody.
Prvý žalobný dôvod je založený na porušení procesných pravidiel stanovených ad substantiam nariadením Európskeho parlamentu a Rady (ES) č. 1049/20011, najmä jeho článkov 6, 7 a 8, ako aj všeobecných zásad správneho konania.
Druhý žalobný dôvod je založený na porušení hmotnoprávnych pravidiel práva Únie, konkrétne na nesprávnom uplatnení článku 4 nariadenia (ES) č. 1049/2001.
Tretí žalobný dôvod je založený na zneužití právomoci žalovanou.
____________
1 Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. EÚ L 145, 2001, s. 43).